Norsk Forening for Kunstig Intelligens

Norsk Forening for Kunstig Intelligens (NAIS) er en forening som arbeider innenfor området kunstig intelligens.

Begrepet kunstig intelligens (AI-Artificial Intelligence) skal i denne sammenheng tolkes i bred forstand – som en paraply over de mange ulike disipliner og metoder som stammer fra forskning rundt å forstå eller etterligne avanserte kognitive oppgaver eller liknende spørsmålsstillinger. Dette inkluderer områder inspirert fra datavitenskap, biologi, psykologi, lingvistikk, matematikk, statistikk, og filosofi. NAIS er medlem i European Coordinating Committee for Artificial Intelligence.

NAIS driver sin virksomhet for å:
 Fremme norsk interesse for kunstig intelligens både i nasjonal og internasjonal sammenheng. 
 Spre kunnskap om AI-relaterte metoder til næringsliv og samfunnet generelt, slik at metodene kan komme til anvendelse og gjøre nytte. 
 Være en brobygger mellom ulike disipliner innenfor fagfeltet AI, og dermed å øke mulighetene for fruktbart samarbeid mellom disse. 
 Være et samlende forum for forskningen innen AI i Norge. 
 Være et forum for kunnskapsdeling og erfaringsoverføring. 
 Avholde workshops og konferanser innen AI.

 Historie 
NAIS ble dannet den 30. oktober 1985, under navnet Norsk Forening for Kunnskapsteknologi. Det engelske navn er Norwegian Artificial Intelligence Society, derav NAIS. Det første styret besto av:

 Rolf Nossum (leder)
 Mette Theisen
 Torleiv Kløve
 Rolf Skatteboe
 Agnar Aamodt

Fra vinteren 1986 ga NAIS også ut bladet KontakT, med Agnar Aamodt som første redaktør. Dessuten satt også Rolf Skatteboe og Mette Vestli i redaksjonen.

I samarbeid med de danske og svenske søsterorganisasjoner ble den første «Scandinavian Conference on Artificial Intelligence» avholdt i mars 1988 i Tromsø.

 Ledere 
 Rolf Nossum, 1985 – ?
 ?
 Agnar Aamodt, – 1998
 Fred Johansen, 1999 – 2001
 Anders Kofod-Petersen, 2009 -

 Referanser 

 Eksterne lenker 
 European Coordinating Committee for Artificial Intelligence

Kategori:Vitenskap og teknologi i Norge
Kategori:Vitenskapelige organisasjoner
Kategori:Organisasjoner etablert i 1985
Kategori:Vitenskap i 1985